text: Henne Kirkeby Kro får en Michelin-stjerne
  24 februar 2016 kl. 09.48
  Henne Kirkeby Kro har fået en Michelin-stjerne. Paul Cunningham, der er chefkok på kroen, holdt i går foredrag i Italien, da han blev ringet op, og fik overbragt nyheden.
  
  Henne Kirkeby Kro i Henne fik onsdag formiddag tildelt en Michelin-stjerne.
  Det er første gang gourmetrestauranten i det vestjyske får den fornemme stjerne tildelt.
  Det blev afsløret på et pressemøde onsdag morgen på Hotel D'Angleterre i København.
  Det er ikke første gang chefkok Paul Cunningham modtager michelin-stjerne for sine evner som kok. To gange tidligere har han modtaget stjernene, da han drev The Paul i Tivoli i København. Men efter ti år på stedet, gik han ned med stress - hør ham fortælle, hvad det har betydet for hans kokkeambitioner i videoklippet. 
  To andre restauranter, der kunne være kommet på tale til en optagelse i Michelins Nordic Guide 2016, var restaurant Tree Top på Hotel Munkebjerg i Vejle samt Ti Trin Ned i Fredericia. Det blev dog ikke til en stjerne i denne omgang.
  I alt har 22 restauranter i Danmark onsdag fået tildelt Michelin-stjerner.
  Fire af dem modtog en stjerne for første gang.
  Henne Kirkeby Inn in West Jutland wins its first #Michelin star! Congratulations! https://t.co/dkqju5EvnC pic.twitter.com/ZC41zLhEvM
  
  